Arctopolis
Arctopolis Res apud Vicidata repertae: Civitas: Finnia Locus: 61°29′12″N 21°47′51″E Numerus incolarum: 83 219 Zona horaria: UTC+2, UTC+3 Situs interretialis Nomen officiale: Porin kaupunki, Björneborg stad Gestio Praefectus: Lauri Inna Consilium: Pori City Council Procuratio superior: Satagundia Geographia Superficies: 1 156.16 chiliometrum quadratum Territoria finitima: Lavia, Luvia, Merikarvia, Nakkila, Pomarkku, Siikainen, Ulvila, Eurajoki, Kankaanpää, Kokemäki, Sastamala Coniunctiones urbium Urbes gemellae: Agria, Kołobrzeg, Stralsunda, Sønderborg, Bremae Portus, Matisco, Porsgrunn, Riga, Smolyan Tabula aut despectus Arctopolis (Finnice: Pori; IPA: [ˈpɔri], Suecice: Björneborg; IPA: [bjœrnəˈbɔrj]) est urbs Finniae in litore sinus Bothnici sita ac caput regionis Satagundiae. Incolae urbis Arctopolitani appellantur. Numerus civium urbis anno 2012 exeunte 83 292 erat. Multitudine civium Arctopolis undecima maxima urbs in Finnia est. Arctopolis sita in litore sinus Bothnici est, et flumen Kokemäenjoki per urbem fluit. Delta fluminis prope centrum urbis initium capit. Arctopolis a prima origine in litore condita erat, sed terra surgente litus hodie circa 15 chiliometra a centro urbis distat. Arctopolis duos portus habet; unum in Mäntyluoto et alterum in Tahkoluoto. Praeterea in urbe aeroportus et statio ferriviaria sunt. Arctopolis notus est ex Pori Jazz, festo musicae jazz dedicato; ex Yyteri, litore harenoso atque ex theatro Arctopolitano, quod primus theatrum Finnicum est. Novies urbs ignibus arsit.